QTC ตั้งเป้ารายได้ปี 65 โต 1.2 พันลบ. แจกปันผล 0.20 บ. ขึ้น XD 11 เม.ย.นี้
QTC ตั้งเป้ารายได้ปี 65 โต 1.2 พันลบ. มุ่งสู่การสร้างการเติบโตอย่างยั่งยืน หลังกำไรปี 64 แตะ 127 ลบ. แจกปันผล 0.20 บ. ขึ้น XD 11 เม.ย. 65 กำหนดจ่าย 27 เม.ย.65
1 มี.ค. 2565

นายพูลพิพัฒน์ ตันธนสิน ประธานเจ้าหน้าที่บริหาร พร้อมด้วย นายเรืองชัย กฤษณเกรียงไกร กรรมการผู้จัดการ บริษัท คิวทีซี เอนเนอร์ยี่ จำกัด (มหาชน) หรือ QTC ร่วมให้ข้อมูลภายในงานบริษัทจดทะเบียนพบนักลงทุนหลังประกาศงบปี 2564 ว่า บริษัทฯ มีรายได้รวม 1,185 ล้านบาท และกำไรสุทธิ จำนวน 127 ล้านบาท พร้อมประกาศจ่ายปันผลในอัตรา 0.20 บาทต่อหุ้น เตรียมขึ้นเครื่องหมาย XD วันที่ 11 เมษายน 2565 เพื่อดำเนินการจ่ายปันผลในวันที่ 27 เมษายน 2565 นอกจากนี้ประกาศแผนปี 2565 เดินหน้าตามแผนยุทธศาสตร์เชิงรุก เพื่อมุ่งสู่ Superior Long-term Performance หรือการสร้างการเติบโตอย่างยั่งยืน และตั้งเป้าการเติบโตของรายได้แตะ 1,200 ล้านบาท